CELEX: 32009D0761
Language: sl
Date: 2009-10-15 00:00:00
Title: 2009/761/ES: Odločba Komisije z dne 15. oktobra 2009 o spremembi Odločbe 2003/467/ES o priznanju Škotske kot uradno proste goveje tuberkuloze (notificirano pod dokumentarno številko C(2009) 7790) (Besedilo velja za EGP)

16.10.2009   
            
            
               SL
            
            
               Uradni list Evropske unije
            
            
               L 271/34
            
         
      ODLOČBA KOMISIJE
   
   z dne 15. oktobra 2009
   o spremembi Odločbe 2003/467/ES o priznanju Škotske kot uradno proste goveje tuberkuloze
   (notificirano pod dokumentarno številko C(2009) 7790)
   (Besedilo velja za EGP)
   (2009/761/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1), ter zlasti Priloge A(I)(4) k Direktivi,
   ob upoštevanju naslednjega:
   
               (1)
            
            
               Direktiva 64/432/EGS določa, da se lahko države članice ali njihovi deli priznajo kot uradno prosti goveje tuberkuloze za črede goveda, če so izpolnjeni nekateri pogoji iz navedene direktive.
            
         
               (2)
            
            
               Seznami držav članic in njihovih regij, priznanih kot prostih goveje tuberkuloze, so navedeni v Odločbi Komisije 2003/467/ES z dne 23. junija 2003 o uvedbi statusa nekaterih držav članic in regij držav članic, uradno prostih tuberkuloze, bruceloze in enzootske goveje levkoze glede čred goveda (2).
            
         
               (3)
            
            
               Združeno kraljestvo je Komisiji predložilo dokumentacijo, ki dokazuje skladnost z ustreznimi pogoji iz Direktive 64/432/EGS glede celotnega ozemlja Škotske, tako da se lahko šteje kot regija Združenega kraljestva, ki je uradno prosta goveje tuberkuloze.
            
         
               (4)
            
            
               Po pregledu dokumentacije, ki jo je predložilo Združeno kraljestvo, je treba celotno ozemlje Škotske priznati kot regijo Združenega kraljestva, ki je uradno prosta goveje tuberkuloze.
            
         
               (5)
            
            
               Odločbo 2003/467/ES je zato treba ustrezno spremeniti.
            
         
               (6)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Priloga I k Odločbi 2003/467/ES se spremeni v skladu s Prilogo k tej odločbi.
   Člen 2
   Ta odločba je naslovljena na države članice.
   
      V Bruslju, 15. oktobra 2009
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL 121, 29.7.1964, str. 1977/64.
   
      (2)  UL L 156, 25.6.2003, str. 74.
   
      PRILOGA
      Poglavje 2 Priloge I k Odločbi 2003/467/ES se nadomesti z naslednjim:
      
         „POGLAVJE 2
         
         
            Regije držav članic, uradno proste tuberkuloze
         
         V Italiji:
         
                     —
                  
                  
                     regija Abruci: provinca Pescara,
                  
               
                     —
                  
                  
                     regija Emilia - Romagna,
                  
               
                     —
                  
                  
                     regija Furlanija - Julijska krajina,
                  
               
                     —
                  
                  
                     regija Lombardija: province Bergamo, Como, Lecco, Sondrio,
                  
               
                     —
                  
                  
                     regija Marche: provinca Ascoli Piceno,
                  
               
                     —
                  
                  
                     regija Piemont: province Novara, Verbania, Vercelli,
                  
               
                     —
                  
                  
                     regija Sardinija: provinca Oristano,
                  
               
                     —
                  
                  
                     regija Toskana: province Grossetto, Livorno, Lucca, Prato, Pisa, Pistoia, Siena,
                  
               
                     —
                  
                  
                     regija Trentino - Alto Adige: provinci Bolzano, Trento,
                  
               
                     —
                  
                  
                     regija Benečija.
                  
               V Združenem kraljestvu:
         
                     —
                  
                  
                     Velika Britanija: Škotska.“